
Par projekta “Bērnu un jauniešu sociālā atbalsta centra “OLAKS” energoefektivitātes paaugstināšana” iesniegumu

Tiek dots vārds: Andrim Bergam, Elīnai Grūbai

Lai paaugstinātu Bērnu un jauniešu sociālā atbalsta centra “OLAKS” ēkas energoefektivitāti un uzlabotu tās siltumnoturību, mazinātu ēkas ikgadējo primārās enerģijas patēriņu, kā arī veicinātu efektīvāku un racionālāku energoresursu izmantošanu, Olaines novada pašvaldība gatavo projekta pieteikumu “Bērnu un jauniešu sociālā atbalsta centra “OLAKS” energoefektivitātes paaugstināšana” (turpmāk – Projekts) iesniegšanai Centrālās finanšu un līgumu aģentūras (turpmāk – CFLA) atklātas projektu iesniegumu atlases trešās kārtas ietvaros atbilstoši Ministru kabineta 2026. gada 26. maija noteikumiem Nr. 305 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi” (turpmāk – MK noteikumi).

Projekta iesnieguma iesniegšanas termiņš ir 2026.gada 15.oktobris. 
Projekts atbilst Olaines novada Attīstības programmas līdz 2028.gadam Rīcības plānā izvirzītās vidējā termiņa prioritātes VTP2 Sociāli droša vide Rīcības virziena RV5 Sociālie pakalpojumi un aizsardzība U15. Pilnveidot sociālo pakalpojumu infrastruktūru un materiāli tehnisko bāzi R5.15.1. Veikta Bērnu un jauniešu sociālā atbalsta centra “OLAKS” ēkas Stacijas ielā 38a energoefektivitātes uzlabošana un modernizēšana un Investīciju plānā (unikālais numurs 5.15.1.1.) Bērnu un jauniešu sociālā atbalsta centra “OLAKS” ēkas energoefektivitātes paaugstināšana un modernizācija. 
Projekta ietvaros līdz 2029.gada 31.decembrim plānots veikt Bērnu un jauniešu sociālā atbalsta centra “OLAKS” ēkas Stacijas ielā 38A energoefektivitātes uzlabošanu un modernizāciju, īstenojot ēkas ārsienu, plakanā jumta, pagraba pārseguma un cokola siltināšanu, logu un ārdurvju nomaiņu, mehāniskās ventilācijas sistēmas ar rekuperāciju izbūvi un neefektīvā apgaismojuma nomaiņu pret LED gaismekļiem. Projekta ietvaros ēkas pagrabstāvā paredzēts izveidot arī III kategorijas patvertni, nodrošinot tai nepieciešamo infrastruktūru. Projekta īstenošana samazinās ēkas enerģijas patēriņu un CO₂ emisijas, uzlabos tās tehnisko stāvokli, funkcionalitāti un iekštelpu mikroklimatu, vienlaikus nodrošinot kvalitatīvu, drošu, energoefektīvu un mūsdienīgu sociālā atbalsta infrastruktūru bērniem un jauniešiem.
Projekta indikatīvās attiecināmās izmaksas ir EUR 1 086 366,10 (viens miljons astoņdesmit seši tūkstoši trīs simti sešdesmit seši euro un 10 centi), tajā skaitā būvniecības, energosertifikāta izstrādes, projektēšanas, autoruzraudzības un būvuzraudzības izmaksas, no kurām ERAF finansējums ir EUR 923 411,19 (deviņi simti divdesmit trīs tūkstoši četri simti vienpadsmit euro un 19 centi) un pašvaldības finansējums – EUR 162 954,91 (viens simts sešdesmit divi tūkstoši deviņi simti piecdesmit četri euro un 91 cents).

Projekta apstiprināšanas gadījumā pašvaldības līdzfinansējums tiks nodrošināts, ņemot aizņēmumu Valsts kasē. Gadījumā, ja Valsts kases aizdevums netiks piešķirts Projektā paredzētajā apjomā finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem. 
Ņemot vērā iepriekš minēto, Finanšu komitejas 2026.gada 23.septembra sēdes protokolu Nr.9 un, pamatojoties uz Pašvaldību likuma 4.panta pirmās daļas 2. un 22.punktu, 10. panta pirmās daļas 21.punktu, likuma “Par budžetu un finanšu vadību” 45.panta otro daļu, Ministru kabineta 2026.gada 26.maija noteikumiem Nr.305 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi”, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj:
1. Atbalstīt projekta “Bērnu un jauniešu sociālā atbalsta centra “OLAKS”  energoefektivitātes paaugstināšana” pieteikuma iesniegšanu Eiropas Savienības kohēzijas politikas programmas 2021.–2027.gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas ietvaros. 

2. Noteikt projekta indikatīvās attiecināmās izmaksas EUR 1 086 366,10 (viens miljons astoņdesmit seši tūkstoši trīs simti sešdesmit seši euro, 10 centi), no tām:


2.1. attiecināmo izmaksu Eiropas Reģionālās attīstības fonda finansējums EUR 923 411,19 (deviņi simti divdesmit trīs tūkstoši četri simti vienpadsmit euro, 19 centi);

2.2. attiecināmo izmaksu Olaines novada pašvaldības līdzfinansējums EUR 162 954,91 (viens simts sešdesmit divi tūkstoši deviņi simti piecdesmit četri euro, 91 cents).

3. Projekta apstiprināšanas gadījumā Finanšu un grāmatvedības nodaļai:

3.1. Ņemt aizņēmumu Valsts kasē ar izņemšanu vidējā termiņā projekta attiecināmo izmaksu segšanai: 

3.1.1. pašvaldības līdzfinansējumu EUR 162 954,91 (viens simts sešdesmit divi tūkstoši deviņi simti piecdesmit četri euro, 91 cents) apmērā; 

3.1.2. priekšfinansējumu 10% ampērā no Eiropas Reģionālās attīstības fonda finansējuma jeb EUR 923 411,12 (deviņi simti divdesmit trīs tūkstoši četri simti vienpadsmit euro, 12 centi) apmērā, kas tiks atgūts pēc projekta noslēguma maksājuma apstiprināšanas.

4. Attīstības nodaļai nodrošināt projekta administratīvo vadību, kā arī projektā sasniegto rezultātu ilglaicīgu uzturēšanu, kas nav īsāka par projekta uzraudzības periodu.

5. Kontroli par lēmuma izpildi uzdot pašvaldības izpilddirektoram.

Sēdes vadītājs








A.Bergs

